stanford-oval/wikipedia huggingface dataset:
เจ้าชายเลกา เจ้าชายแห่งแอลเบเนีย
เครื่องราชอิสริยาภรณ์

แม่แบบ:Country data Kingdom of Albania Albanian Royal Family: Sovereign Knight with Collar of the Royal Order of Albania
แม่แบบ:Country data Kingdom of Albania Albanian Royal Family: Sovereign of the Order of Fidelity
แม่แบบ:Country data Kingdom of Albania Albanian Royal Family: Sovereign of the Order of Skanderbeg
แม่แบบ:Country data Kingdom of Albania Albanian Royal Family: Sovereign of the Royal Order of Bravery
Italian Royal Family: Knight Grand Cross of the Royal Order of Saints Maurice and Lazarus
Two Sicilian Royal Family: Knight Grand Cross of the Royal Order of Francis I
แอลเบเนีย – Honored Citizen of the City of Burrel (2012)
แอลเบเนีย – Honored Citizen of the City of Bërdicë (2012)
| ก่อนหน้า |  | เจ้าชายเลกา เจ้าชายแห่งแอลเบเนีย |  | ถัดไป |
| --- | --- | --- | --- | --- |
| เจ้าชายเลกาที่ 1 มกุฎราชกุมารแห่งแอลเบเนีย |  |   ผู้อ้างสิทธิในราชบัลลังก์แอลเบเนีย (ราชวงศ์โซกู)   (พ.ศ. 2554-ปัจจุบัน) |  | ไม่มี |
1 2 3  "Albanian Royal Family - Royal Decorations and Warrents". Albanianroyalcourt.al. คลังข้อมูลเก่าเก็บจากแหล่งเดิมเมื่อ 2016-03-18. สืบค้นเมื่อ 2017-01-12.
↑  "zogu2". Royalark.net. สืบค้นเมื่อ 2017-01-12.
↑  "Photographic image" (JPG). Noblesseetroyautes.com. สืบค้นเมื่อ 2017-01-12.
↑
↑  "Italy honours HRH Prince Leka II and the Albanian Independence". Gazetadielli.com. 2014-04-07. สืบค้นเมื่อ 2017-01-12.
↑  "Photographic image". Nobility-association.com. คลังข้อมูลเก่าเก็บจากแหล่งเดิม (JPG)เมื่อ 2018-07-06. สืบค้นเมื่อ 2017-01-12.
↑  "22052012LekaII". Albania.dyndns.org. 2012-05-22. สืบค้นเมื่อ 2017-01-12.
↑  "Albania's Crown Prince Leka II invested as Knight Grand Cross of the Royal Order of Francis I - Sacred Military Constantinian Order of St. George". Constantinian.org.uk. สืบค้นเมื่อ 2017-01-12.
เจ้าชายโทมิสลาฟแห่งยูโกสลาเวีย

เจ้าชายโทมิสลาฟแห่งยูโกสลาเวีย (เซอร์เบียนซีริลลิก: Томислав Карађорђевић) พระราชโอรสพระองค์ที่ 2 ใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย และ มาเรียแห่งโรมาเนีย สมเด็จพระราชินียูโกสลาเวีย
พระประวัติ

เจ้าชายโทมิสลาฟแห่งยูโกสลาเวีย (อังกฤษ: Prince Tomislav of Yugoslavia) ทรงเป็นพระราชโอรสพระองค์ที่ 2 ใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย และ มาเรียแห่งโรมาเนีย สมเด็จพระราชินียูโกสลาเวีย และทรงเป็นพระราชอนุชาใน สมเด็จพระเจ้าปีเตอร์ที่ 2 แห่งยูโกสลาเวีย และยังทรงเป็นพระราชปิตุลา(อาชาย)ในอาเลกซานดาร์ คาราจอร์เจวิช โดยพระองค์ทรงเข้าศึกษา ณ พระราชวังเบลเกรด จากนั้นเสด็จไปประทับต่อ ณ ประเทศอังกฤษ
เสกสมรส

พระองค์ทรงเข้าพิธีอภิเษกสมรสกับ เจ้าหญิงมาร์การีตาแห่งบาเดิน เมื่อวันที่ 5 มิถุนายน ค.ศ. 1957 ซึ่งพระชายาของพระองค์มีศักดิ์เป็นพระภาคิไนยในเจ้าชายฟิลิป ดยุกแห่งเอดินบะระ หลังกจาเสกสมรสแล้วพระชายาทรงได้รับพระราชทานพระอิสริยยศเป็น เจ้าหญิงแห่งยูโกสลาเวีย พระชายา และมีพระบุตรร่วมกัน 2 พระองค์คือ
เจ้าชายนิโคลาแห่งยูโกสลาเวีย
เจ้าหญิงคาทารีนาแห่งยูโกสลาเวีย
ต่อมาทรงหย่าขาดจากพระชายาในปี ค.ศ. 1981 และเสกสมรสใหม่กับลินดา แมรี เบอร์รี มีพระโอรส 2 พระองค์
พระอิสริยยศ

| ธรรมเนียมพระยศของ เจ้าชายโทมิสลาฟแห่งยูโกสลาเวีย |
| --- | --- |
ตราประจำพระองค์
ธงประจำพระองค์
เจ้าชายโทมิสลาฟแห่งยูโกสลาเวีย (His Royal Highness Prince Tomislav of Yugoslavia)
เจ้าหญิงซีนา อัล-ราตไฮต์

| เจ้าหญิงซีนา อัล-ราตไฮต์ |
| --- | --- |
 เจ้าหญิงซีนา อัล ราตไฮต์
เจ้าหญิงแห่งฮัชไมต์จอร์แดน
ประสูติ: 12 พฤษภาคม พ.ศ. 2531 (36 ปี) อัมมาน
พระสวามี: เจ้าชายราตไฮต์ บิน ฮัสซัน
พระบุตร: เจ้าชายฮัสซัน เจ้าชายทาลาล
ราชวงศ์: ราชวงศ์อัชไมต์
เจ้าหญิงซีนา อัล ราตไฮต์ (อังกฤษ: Zeina Shaban) (เดิม:ซีนา ชาร์บาห์น) ประสูติเมื่อวันที่ 12 พฤษภาคม 2531 ณ จอร์แดน ทรงเป็นนักกีฬาปิงปองทีมชาติจอร์แดน ทรงเป็นตัวแทนของประเทศไปแจ่งในหลายๆครั้ง โดยทรงเล่นปิงปองตั้งแต่พระชันษาเพียง 6 ชันษา จากพระบิดา และได้เข้าร่วมโอลิมปิกฤดูร้อน 1996 ณ จอร์เจีย โดยพระองค์ทรงมีแด็ง ยาผิง นักกีฬาชาวจีน เป็นแรงผลักดันความฝันและทรงตั้งพระทัยเล่นกีฬามาตลอด
ชีวิตส่วนพระองค์ทรงเสกสมรสกับ เจ้าชายราตไฮต์ บิน ฮัสซัน พระโอรสใน เจ้าชายฮัสซัน บิน เฏาะลาล เมื่อวันที่ 22 กรกฎาคม พ.ศ. 2554 โดยซีน่าได้รับการสถาปนาเป็น เจ้าหญิงซีนา อัล ราตไฮต์ โดยทรงมีพระโอรส 2 พระองค์ คือ
เจ้าชายฮัสซัน
เจ้าชายทาลาล
ปัจจุบันหลังจากเสกสมรสและได้เข้ามาเป็นพระบรมวงศานุวงศ์จอร์แดนแล้ว พระองค์ทรงอุปถัมป์กีฬาปิงปองไว้ในพระอุปถัมภ์
เจ้าหญิงการอลีน นโปเลียน

เจ้าหญิงการอลีน นโปเลียน (อังกฤษ: Princess Caroline Napoléon)
พระประวัติ

เจ้าหญิงการอลีน นโปเลียน ประสูติเมื่อวันที่ 24 ตุลาคม พ.ศ. 2523 ณ ประเทศฝรั่งเศส เป็นพระธิดาพระองค์ใหญ่ในชาร์ล เจ้าชายนโปเลียน และเจ้าหญิงเบอาทริสแห่งบูร์บง-ซิซิลีทั้งสอง โดยเมื่อประสูติทรงมีพระอิสริยยศที่ เจ้าหญิงแห่งราชวงศ์นโปเลียน เจ้าหญิงแห่งฝรั่งเศส พระองค์ทรงจบการศึกษาโรงเรียนธุรกิจในปารีส และยังเป็นพระภาคิไนยใน เจ้าชายคาร์โล ดยุกแห่งกัสโตร ทางฝ่ายพระมารดา
เสกสมรส

เจ้าหญิงการอลีน นโปเลียน ทรงเสกสมรสกับเอริก เกเรแน-องฟรัว เดอ เบรอวีลเมื่อวันที่ 19 กันยายน พ.ศ. 2554 โดยภายหลังเสกสมรส ทรงมีพระนามว่า เจ้าหญิงการอลีน นโปเลียน มาดามเกเรแน-องฟรัว เดอ เบรอวีล มีพระบุตรดังนี้
แอลวีร์ เกเรแน-องฟรัว เดอ เบรอวีล
โอกุสแต็ง เกเรแน-องฟรัว เดอ เบรอวีล
เจ้าหญิงซอร์กาแห่งมอนเตเนโกร

เจ้าหญิงซอร์กาแห่งมอนเตเนโกร (อังกฤษ: Princess Zorka of Montenegro) เสด็จพระราชสมภพเมื่อวันที่ 23 ธันวาคม 2407 ณ เซติเญ ประเทศมอนเตเนโกร ทรงเป็นพระราชธิดาพระองค์ใหญ่และพระองค์แรกใน พระเจ้านิโคลัสที่ 1 แห่งมอนเตเนโกร กับ สมเด็จพระราชินีมิเลนาแห่งมเนเตเนโกร ทรงมีพระขนิษฐาและพระอนุชาร่วมพระอุทรถึง 11 พระองค์ โดย 1 ในนั้นคือ เอเลนาแห่งมอนเตเนโกร สมเด็จพระราชินีแห่งอิตาลี ทรงเป็นพระราชมาตุจฉา (ป้าฝ่ายแม่ใน) พระเจ้าอุมแบร์โตที่ 2 พระองค์ทรงสำเร็จการศึกษาในรัสเซีย ก่อนที่จะเสด็จกลับไปประเทศมอนเตเนโกร โดยการกลับไปครั้งนี้ พระองค์ทรงเข้าพระราชพิธีหมั้นกับ ปีเตอร์ คาร์ราดอเจวิช หรือต่อมาทรงเสด็จเถลิงถวัลยราชสมบัติเป็น สมเด็จพระเจ้าปีเตอร์ที่ 1 แห่งเซอร์เบีย หลังจากนั้นทรงอภิเษกสมรสกันในวันที่ 1 สิงหาคม 2426 ทรงมีพระราชบุตรดังนี้
เจ้าหญิงเฮเลนแห่งเซอร์เบีย
เจ้าหญิงเมเลนา
เจ้าชายจอร์จ มกุฎราชกุมารแห่งเซอร์เบีย
สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย
เจ้าชายแอนดรูว์
สิ้นพระชนม์

เจ้าหญิงซอร์กาแห่งมอนเตเนโกร มิได้ดำรงพระอิสริยยศเป็น สมเด็จพระราชินีแห่งเซอร์เบีย เนื่องจากพระองค์สิ้นพระชนม์ก่อนพระราชสวามีขึ้นครองราชย์ ต่อมาเมื่อพระราชสวามีขึ้นครองราชย์แล้ว ทรงมีพระบรมราชโองการสถาปนาพระองค์ให้มีพระอิสริยยศเทียบเท่าสมเด็จพระราชินี เจ้าหญิงซอร์กาแห่งมอนเตเนโกรสิ้นพระชนม์ลงเมื่อวันที่ 16 มีนาคม 2433 สิริพระชนมายุเพียง 25 พรรษา พร้อมด้วย เจ้าชายแอนดรูว์ พระราชโอรสพระองค์สุดท้อง
เจ้าหญิงดารินกา เจ้าหญิงพระชายาแห่งมอนเตเนโกร

เจ้าหญิงดารินกา เจ้าหญิงพระชายาแห่งมอนเตเนโกร (อังกฤษ: Darinka Kvekić) ประสูติเมื่อวันที่ 9 ธันวาคม 2381 ณ ตรีเยสเต (มีพระนามเดิมว่า:ดารินกา คเวคิส) เป็นธิดาของ มาโค คเวคิส และ เจเลเวสตา คิวนิส พระบิดาของพระองค์นั้นเป็นพ่อค้าชาวเซอร์เบีย ซึ่งพระบิดาของพีะองค์นั้นมีฐานะร่ำรวยมาก พระองค์ทรงเสกสมรสกับ ดานิโลที่ 1 เจ้าชายแห่งมอนเตเนโกร เมื่อวันที่ 12 มกราคม 2398 รับพระราชทานพระอิสริยยศ เจ้าหญิงพระชายาแห่งมอนเตเนโกร ทั้ง 2 มีพระธิดาเพียงพระองค์เดียวคือ เจ้าหญิงโอลกา
หลังจากมอนเตเนโกร ยกเลิกตำแหน่ง อาร์ชบิชอป ต่อมามอนเตเนโกร จึงมีชื่อใหม่ว่า ราชรัฐมอนเตเนโกร เจ้าหญิงดารินกา ชื่อเป็นคู่อภิเษกสมรสในเจ้าปกครองประเทศมอนเตเนโกร พระองค์แรก พระกรณียากิจของพระองค์นั้นคือ ทรงก่อตั้งศาลความยุติธรรมสำหรับสตรีในประเทศ พระองค์สามารถรีบสั่ง ภาษาละติน ภาษาฝรั่งเศส ภาษาสเปน ภาษารัสเซีย และ ภาษาอิตาลี อีกทั้งพระองค์ยังทรงให้พระสวามีเรียนภาษาฝรั่งเศสและอิตาลีเพิ่มอีกด้วย ซึ่งพระองค์ทรงมีพระดำรัสว่า หากพระสวามีของพระองค์ทรงมีความสามารถทางด้านภาษา อาจจะทำให้ประเทศพัฒนาและสามารถติดต่อกับประเทศอื่นๆได้ๆ ซึ่งต่อมาพระสวามีของพระองค์สิ้นพระชนม์ลง พระเจ้านิกอลาที่ 1 แห่งมอนเตเนโกร พระภาติยะในพระสวามีนั้นกำลังทรงศึกษาอยู่ พระองค์จึงทรงดูแลประเทศ เมื่อพระภาติยะของพระองค์สืบทอดตำแหน่ง ทำให้ให้ มิเลนา วูโกติซ ดำรงตำแหน่งคู่อภิเษกสมรสในเจ้าผู้ปกครองประเทศ พระองค์จึงเสด็จไปประทับพระชนม์ชีพช่วงสุดท้ายที่อิตาลี
เจ้าหญิงซัยน์ บินต์ อัลฮุซัยน์

เจ้าหญิงซัยน์ บินต์ อัลฮุซัยน์ (อังกฤษ: Princess Zein bint Hussein; เกิดวันที่ 23 เมษายน ค.ศ. 1968) เป็นพระราชธิดาพระองค์ที่ 3 เป็นพระราชบุตรพระองค์ที่ 5 ในจำนวนพระบุตรทั้ง 11 ใน สมเด็จพระราชาธิบดีฮุซัยน์แห่งจอร์แดน ประสูติแต่ เจ้าหญิงมูนา อัลฮุซัยน์ เป็นพระราชขนิษฐาร่วมพระอุทร สมเด็จพระราชาธิบดีอับดุลลอฮ์ที่ 2 และ เจ้าหญิงอาอิชะฮ์ บินต์ อัลฮุซัยน์ ทรงเสกสมรสกับ มาคอฟ อัล-ซาอี  มีพระบุตร 3 คน
เครื่องราชอิสริยาภรณ์

จอร์แดน: Knight Grand Cordon of the Supreme Order of the Renaissance, Special Class
จอร์แดน: Recipient of the Administrative & Leadership Competence Medal
บรูไน: Knight Grand Cross with Collar of the Order of Merit
นอร์เวย์: Knight Grand Cross of the Order of Merit
เจ้าชายไอโมน ดยุกที่ 4 แห่งออสตา

เจ้าชายไอโมน ดยุกที่ 4 แห่งโอสตา (อังกฤษ: His Royal Highness Prince Prince Aimone, Duke of Aosta) เป็นพระโอรสใน  เจ้าชายแอลมานุแอล ดยุกแห่งโอสตา และ เจ้าหญิงเฮเลนาแห่งออเลล็อง ทรงอภิเษกสมรสกับ เจ้าหญิงไอรีน ดัชเชสแห่งโอสตา ทรงเป็นพระราชชามาดา ใน สมเด็จพระราชาธิบดีคอนสแตนตินที่ 1 แห่งกรีซ กับ เจ้าหญิงโซเฟียแห่งปรัสเซีย หลังจากพระบิดาของพระองค์สิ้นพระชนม์ พระองค์จึงสืบพระอิสริยยศเป็น ดยุกที่ 4 แห่งโอสตา ทรงมีพระโอรสเพียงพระองค์เดียวคือ เจ้าชายอะเมเดโอ ดยุกที่ 5 แห่งโอสตา ทรงเป็นพระอัยกา(ปู่) ใน เจ้าชายไอโมน ดยุกแห่งอาพูเลีย
พระบรมราชอิสริยยศและพระเกียรติยศ > พระราชอิสริยยศ

9 มีนาคม 1900 - 21 กันยายน 1904: His Serene Highness Prince Aimone of Savoy-Aosta
22 กันยายน 1904 - 17 พฤษภาคม 1941: His Royal Highness The Duke of Spoleto
18 พฤษภาคม 1941 – 2 มีนาคม 1942: His Majesty The King of Croatia, Duke of Spoleto
3 มีนาคม 1942 – 31 กรกฎาคม 1943: His Majesty The King of Croatia, Duke of Aosta
31 กรกฎาคม 1943 - 30 มกราคม 1948: His Royal Highness The Duke of Aosta
พระบรมราชอิสริยยศและพระเกียรติยศ > เครื่องราชอิสริยาภรณ์

: เครื่องราชอิสริยาภรณ์แม่พระรับสาร ชั้นมหาปรมาภรณ์
: เครื่องราชอิสริยาภรณ์นักบุญมอริซและลาซารัส ชั้นประถมาภรณ์
: เครื่องราชอิสริยาภรณ์มงกุฎแห่งอิตาลี ชั้นมหาปรมาภรณ์
: เครื่องราชอิสริยาภรณ์ทหารแห่งซาวอย ชั้นมหาปรมาภรณ์
: เครื่องราชอิสริยาภรณ์พลเรือนแห่งซาวอย ชั้นอัศวิน
: Recipient of the Medal of Military Valor
: Recipient of the Silver Medal of Military Valor
: Recipient of the Bronze Medal of Military Valor
[[ไฟล์:||100px]] : Recipient of the Medal of Honour for Long-time Maritime Navigation
: เครื่องอิสริยาภรณ์ทหารกางเขนแห่งเทรฟอยล์ ชั้นประถมาภรณ์ประกอบใบโอ๊ก
: เครื่องอิสริยาภรณ์มงกุฎแห่งพระเจ้าโซวนิเมียร์ ชั้นมหาปรมาภรณ์
[[ไฟล์:|100px]] : เหรียญมงกุฎแห่งพระเจ้าโซวนิเมียร์
| ประเทศ | ปีที่ได้รับ | เครื่องอิสริยาภรณ์ | แพรแถบ | อ้างอิง |
| --- | --- | --- | --- | --- |
|  คณะทหารองค์อธิปัตย์แห่งมอลตา |  | เครื่องรัฐอิสริยาภรณ์คณะทหารองค์อธิปัตย์แห่งมอลตา ชั้นมหาปรมาภรณ์ |  |  |
|  ราชอาณาจักรกรีซ |  | เครื่องราชอิสริยาภรณ์ผู้ไถ่บาป ชั้นมหาปรมาภรณ์ |  |  |
|  ราชวงศ์ปาห์ลาวี |  | เครื่องราชอิสริยาภรณ์ราชวงศ์ปาห์ลาวี |  |  |
|  ราชอาณาจักรโรมาเนีย |  | เครื่องราชอิสริยาภรณ์คาร์รอลที่ 1 |  |  |
|  สหราชอาณาจักร |  | Victory Medal |  |  |
เจ้าหญิงทาทีอานาแห่งไซน์-วิทเกินชไตน์-แบร์เลอบวร์ค

เจ้าหญิงทาทีอานาแห่งไซน์-วิทเกินชไตน์-แบร์เลอบวร์ค (อังกฤษ: Princess Tatiana of Sayn-Wittgenstein-Berleburg) ประสูติเมื่อวันที่ 31 กรกฎาคม ค.ศ. 1940 เป็นพระธิดาในเจ้าชายกุสทัฟ อัลเบร็ชท์แห่งไซน์-วิทเกินชไตน์-แบร์เลอบวร์ค กับมาร์กาเรตา ฟูเช เป็นพระขนิษฐาในเจ้าชายริชชาท์แห่งไซน์-วิทเกินชไตน์-แบร์เลอบวร์ค พระสวามีในเจ้าหญิงเบเนดิกเทอแห่งเดนมาร์ก
พระองค์ทรงเสกสมรสกับโมริทซ์ แลนด์เกรฟแห่งเฮ็สเซิน พระราชนัดดาในพระเจ้าวิตโตรีโอ เอมานูเอเลที่ 3 แห่งอิตาลี ในปี ค.ศ. 1964 มีพระบุตรดังนี้
มาเฟลดา ฟอน เฮ็สเซิน
โดนาทุส ลันท์กราฟแห่งเฮ็สเซิน
เจ้าหญิงเอเลนา
เจ้าชายฟิลลิพ
ทั้ง 2 หย่าขาดจากกันในปี ค.ศ. 1974
เจ้าหญิงคริสตินา-มาร์เกรเธอแห่งเฮสส์

| เจ้าหญิงคริสตินา-มาร์เกรเธอ |
| --- | --- |
ประสูติ: 10 มกราคม ค.ศ. 1933(1933-01-10) รัฐเฮ็สเซิน สาธารณรัฐไวมาร์
สิ้นพระชนม์: 3 พฤศจิกายน ค.ศ. 2011(2011-11-03) (78 ปี) รัฐชวีซ ประเทศสวิตเซอร์แลนด์
พระสวามี: เจ้าชายแอนดรูว์แห่งยูโกสลาเวีย โรเบิรต์ วอฟ เอ็ค
พระบุตร: เจ้าหญิงมาเรีย เทเรซา เจ้าชายคริสโตเฟอร์ โซฟี วอฟ เอ็ค มาร์ค วอฟ เอ็ค
ราชวงศ์: เฮ็สเซิน-คัสเซิล
พระบิดา: เจ้าชายคริสตอฟแห่งเฮสส์
พระมารดา: เจ้าหญิงโซฟีแห่งกรีซและเดนมาร์ก
เจ้าหญิงคริสตินา-มาร์เกรเธอแห่งเฮ็สเซิน (อังกฤษ: Princess  Christina Margarethe of Hesse) เป็นพระธิดาพระองค์ใหญ่ใน เจ้าชายคริสตอฟแห่งเฮสส์ และ  เจ้าหญิงโซฟีแห่งกรีซและเดนมาร์ก ประสูติ ณ พระราชวังโคบอร์ก โดยพระองค์ทรงเป็นพระภาคิไนยใน เจ้าชายฟิลิป ดยุกแห่งเอดินบะระ ถึงแม้ว่าจักรวรรดิเยอรมัน จะล่มสลายไปแล้ว แต่พระองค์และพระญาติยังสามารถดำรงพระยศได้ตลอดพระชนม์ชีพ พระองค์ทรงเป็นเจ้าหญิงแห่งเฮ็สเซิลและอยู่ในฐานันดรระดับ ไฮเนส เช่นเดียวกับพระญาติของพระองค์
สมรสครั้งแรก

พระองค์สมรสครั้งแรกกับ เจ้าชายแอนดรูว์แห่งยูโกสลาเวีย เมื่อวันที่ 2 สิงหาคม ค.ศ. 1956  ณ พระราชวังโคบอร์ก อันเป็นพระราชวังที่พระองค์ประสูติ โดยมีพระบุตรร่วมกัน ดังนี้
เจ้าหญิงมาเรีย เทเรซา
เจ้าชายคริสโตเฟอร์
โดยหลังจากนั้น พระองค์ทรงหย่าจากกัน
สมรสครั้งที่สอง

พระองค์ทรงเสกสมรสกับ โรเบิรต์ วอฟ เอ็ค ซึ่งทั้ง 2 พบกัน ณ กรุงลอนดอน และสมรสกันเมื่อวันที่ 3 ธันวาคม ค.ศ. 1962 โดยทั้ง 2 มีบุตรร่วมกันดังนี้
โซฟี วอฟ เอ็ค
มาร์ค วอฟ เอ็ค
และทั้ง 2 ได้หย่าขาดจากกันเมื่อวันที่ 3 กุมภาพันธ์ ค.ศ. 1986
เจ้าหญิงซานา อาซิม

| เจ้าหญิงซานา อาซิม |
| --- | --- |
 เจ้าหญิงซานา อาซิม
เจ้าหญิงแห่งฮัชไมต์จอร์แดน
ประสูติ: 16 พฤศจิกายน พ.ศ. 2503 (64 ปี) อัมมาน
พระสวามี: เจ้าชายอาซิม บิน นาเยฟ
พระบุตร: เจ้าหญิงซัลฮา บินต์ อาซิม เจ้าหญิงไนลา บินต์ อาซิม เจ้าชายนาเยฟ บิน อาซิม
ราชวงศ์: ราชวงศ์อัชไมต์
พระบิดา: อัดนาน มอวูด คาลิมาส
เจ้าหญิงซานา อาซิม (อังกฤษ: Princess Sana Asem) ประสูติเมื่อวันที่ 16 พฤศจิกายน 2503 ณ อัมมาน จอร์แดน เป็นธิดาของ อัดนาน มอวูด คาลิมาส ซึ่งพระบิดาของพระองค์นั้นเป็นหัวหน้าพรรคคิซานีสของจอร์แดน และยังเป็นมุคห์ตาร์แห่งคิซานีสแห่งอัมมาน พระองค์ทรงจบการศึกษาปริญญาตรีคณะวรรณกรรมอังกฤษและการแปลเป็นภาษาต่างๆ
เสกสมรส

พระองค์ทรงเสกสมรสกับ เจ้าชายอาซิม บิน นาเยฟ เมื่อวันที่ 6 มกราคม 2529 รับพระราชทานพระอิสริยยศ เฮอร์รอยัลไฮเนส เจ้าหญิงซานา อาซิมแห่งจอร์แดน มีพระบุตรดังนี้
เจ้าหญิงซัลฮา บินต์ อาซิม
เจ้าหญิงไนลา บินต์ อาซิม
เจ้าชายนาเยฟ บิน อาซิม
เจ้าฟ้าหลวงทิพเนตร

| เจ้าฟ้าหลวงทิพเนตร> เจ้าฟ้าเชียงแสน สมัยที่ 1 |
| --- | --- |
ครองราชย์: พ.ศ. 2171 ไทยสากล - พ.ศ. 2171 ไทยสากล
รัชกาลก่อนหน้า: นางฟ้ากาเผือก
ถัดไป: พระยาศรีสองเมืองวิชัยปราการ
เจ้าฟ้าเชียงแสน สมัยที่ 2
ครองราชย์: พ.ศ. 2175 ไทยสากล - พ.ศ. 2193/2194 ไทยสากล
ก่อนหน้า: พระยาศรีสองเมืองวิชัยปราการ
รัชกาลถัดไป: เจ้าฟ้าหมวกคำ
ประสูติ: ไม่ปรากฏ
สิ้นพระชนม์: พ.ศ. 2193/2194 ไทยสากล
พระราชบุตร: เจ้าฟ้าหมวกคำ นายมอง
ราชวงศ์: หลวงทิพเนตร
เจ้าฟ้าหลวงทิพเนตร หรือพระยาหลวงทิพเนตร ทรงเป็นเจ้าฟ้าเชียงแสนภายใต้การปกครองของพม่าระหว่างปี พ.ศ. 2171 ไทยสากล และ พ.ศ. 2175 ไทยสากล - พ.ศ. 2193/2194 ไทยสากล (จ.ศ. 1012)
พระราชประวัติ > เจ้าฟ้าเชียงแสนสมัยที่ 1

แต่เดิมเจ้าฟ้าหลวงทิพเนตรทรงเป็นขุนนางเมืองเชียงแสน นามว่าแสนหลวงเรือดอน ในปี พ.ศ. 2169/2170 ไทยสากล (จ.ศ. 988) เจ้าฟ้าแห่งเชียงรุ่งแข็งเมืองต่อพม่า พระเจ้าอะเนาะเพะลูนทรงให้พระราชอนุชาทั้งสองคือ สุทโธธรรมราชา (พระเจ้าตาลูน) และมังรายกะยอฉะวาแห่งซะกุ๊ยกทัพไปปราบปราม ต่อมาพระเจ้าอะเนาะเพะลูนทรงถูกปลงพระชนม์โดยพระเจ้ามีนเยเดะบะในวันที่ 8 มิถุนายน พ.ศ. 2171 ไทยสากล ในขณะนั้นสุทโธธรรมราชาและมังรายกะยอฉะวากำลังเสด็จกลับจากการศึกที่เชียงรุ่งและประทับอยู่ที่เมืองเชียงแสน พระเจ้ามีนเยเดะบะทรงออกอุบายทำให้เจ้าทั้งสองเกิดวิวาทกัน แสนหลวงเรือดอนมีความชอบในการระงับเหตุวิวาทดังกล่าว สุทโธธรรมราชาจึงทรงตั้งให้เป็นเจ้าฟ้าหลวงทิพเนตรครองเมืองเชียงแสน
เจ้าฟ้าหลวงทิพเนตรโดยเสด็จไปส่งสุทโธธรรมราชาและมังรายกะยอฉะวาถึงฝั่งแม่น้ำสาละวิน เหตุการณ์ที่เกิดขึ้นทำให้เจ้าพลศึกซ้ายไชยสงครามแห่งเชียงใหม่ทรงคิดแข็งเมืองต่อพม่าจึงทรงให้เจ้าเมืองลำปางจับตัวเจ้าฟ้าหลวงทิพเนตรมาขังไว้ที่เชียงใหม่ จากนั้นจึงทรงแต่งตั้งให้เจ้าเมืองลำปางเป็นพระยาศรีสองเมืองวิชัยปราการปกครองเมืองเชียงแสนแทน
พระราชประวัติ > เจ้าฟ้าเชียงแสนสมัยที่ 2

หลังจากพระเจ้าตาลูนทรงตีเมืองเชียงใหม่แตกในเดือนเมษายน พ.ศ. 2175 ไทยสากล พระองค์ทรงให้เจ้าฟ้าหลวงทิพเนตรกลับไปครองเมืองเชียงแสนดังเดิม ตำนานพื้นเมืองเชียงใหม่ระบุว่า พระเจ้าตาลูนทรงตั้งให้เจ้าฟ้าหลวงทิพเนตรครองเมืองเชียงใหม่ซึ่งขัดแย้งกับข้อมูลจากหลักฐานอื่น
เจ้าฟ้าหลวงทิพเนตรสิ้นพระชนม์ในปี พ.ศ. 2193/2194 ไทยสากล (จ.ศ. 1012) เจ้าฟ้าหมวกคำพระราชโอรสจึงขึ้นครองเมืองเชียงแสนต่อมา
เจ้าฟ้าหลวงทิพเนตรอาจมีพระราชธิดาอีก 1 พระองค์ ซึ่งถูกกล่าวถึงโดยมหาราชวงศ์ มีพระนามว่า นายมอง (อังกฤษ: Nai Maung) พระองค์ทรงเป็นธิดาเจ้าเมืองเชียงแสนและหลานสาว (niece) ของบาญายาซา (อังกฤษ: Banyayaza) และทรงเป็นหนึ่งในพระสนมของพระเจ้าตาลูน และได้ประสูติพระราชธิดาในปี พ.ศ. 2181/2182 ไทยสากล (จ.ศ. 1000) มีพระนามว่า ซิตะระนานเลาะ (อังกฤษ: Sittara Nan Lawk) ต่อมาซิตะระนานเลาะทรงได้รับพระราชทานราชทินนาม ตูซา (อังกฤษ: Thuza) หรือตูยาซา (อังกฤษ: Thuyaza)
เจ้าหญิงคริสติน เบอร์นาดอตต์

เจ้าหญิงคริสติน แบร์นาด็อต (อังกฤษ: Princess Kristine Bernadotte) ประสูติเมื่อวันที่ 22 เมษายน ค.ศ. 1932 ณ ราชอาณาจักรนอร์เวย์ โดยพระบิดาของพระองค์นั้นเป็นเกษตรกร ด้านชีวิตส่วนตัวนั้น ทรงเสกสมรสกับ เจ้าชายคาร์ล แบร์นาด็อต พระโอรสพระองค์เล็กใน เจ้าชายคาร์ล ดยุกแห่งเวสเตร์เกิตลันด์ โดยเสกสมรสในปี ค.ศ. 1978 ณ สถานทูตสวีเดนประจำกรุงราบัต ประเทศโมร็อกโก ทั้ง 2 ไม่มีโอรสหรือธิดา และเมื่อเสกสมรสแล้ว เธอจึงกลายเป็น  เจ้าหญิงคริสติน แบร์นาด็อต และเป็นพระบรมวงศานุวงศ์แห่งสวีเดนทันที และกลายเป็นพระราชมาตุลานี (น้าสะใภ้) ใน สมเด็จพระราชาธิบดีโบดวงแห่งเบลเยียม สมเด็จพระราชาธิบดีอัลแบร์ที่ 2 แห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์
พระชนม์ชีพภายหลังพระสวามีสิ้นพระชนม์

โดยภายหลังที่ เจ้าชายคาร์ล เบอร์นาดอตต์ พระสวามีสิ้นพระชนม์เมื่อวันที่ 27 มิถุนายน ค.ศ. 2003 พระองค์และ สมเด็จพระราชาธิบดีอัลแบร์ที่ 2 แห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์ ยังคงไปมาหาสู่กันในฐานะพระภาคิไนยของพระสวามี ซึ่งพระราชาธิบดีทั้ง 2 ทรงให้ความเคารพพระองค์เป็นอย่างมาก ต่อม พระองค์ได้เสด็จไปพำนัก ณ มาลากา สเปน
สิ้นพระชนม์

เจ้าหญิงคริสติน เบอร์นาดอตต์ สิ้นพระชนม์เมื่อวันที่ 4 พฤศจิกายน ค.ศ. 2014 สิริพระชันษา 82 ปี สร้างความเสียพระราชหฤทัยให้กับ สมเด็จพระราชาธิบดีอัลแบร์ที่ 2 แห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์  เป็นอย่างมาก และเมื่อทราบข่าวการสิ้นพระชนม์ของเจ้าหญิงคริสตินแล้ว ทางสำนักพระราชวังแห่งสวีเดนได้เตรียมทหารไปเชิญพระศพมาจัดพิธี ณ พระราชวังดรอนิ่งโฮล์ม กรุงสต็อกโฮล์ม สวีเดน โดยงานพระศพจัดขึ้นเมื่อวันที่ 15 พฤศจิกายน ในปีเดียวกัน โดยมีพระบรมวงศานุวงศ์เสด็จพระราชดำเนิน และเสด็จมาร่วมงานมากมาย อาทิ สมาชิกพระราชวงศ์สวีเดน ได้แก่ สมเด็จพระราชาธิบดีคาร์ลที่ 16 กุสตาฟแห่งสวีเดน สมเด็จพระราชินีซิลเวียแห่งสวีเดน เจ้าหญิงวิกตอเรีย มกุฎราชกุมารีแห่งสวีเดน เจ้าชายดาเนียล ดยุกแห่งเวสเตร์เยิตลันด์ พระบรมวงศานุวงศ์นอร์เวย์ได้แก่ สมเด็จพระราชาธิบดีฮารัลด์ที่ 5 แห่งนอร์เวย์ สมเด็จพระราชินีซอนยาแห่งนอร์เวย์ เจ้าชายโฮกุ้น มกุฎราชกุมารแห่งนอร์เวย์ เจ้าหญิงเมตเต-มาริต มกุฎราชกุมารีแห่งนอร์เวย์ เจ้าหญิงมาร์ธา ลุยเซอแห่งนอร์เวย์ และนายอารี เบห์น พระสวามี พระบรมวงศานุวงศ์เบลเยียมได้แก่ สมเด็จพระราชาธิบดีฟีลิปแห่งเบลเยียม สมเด็จพระราชินีมาตีลด์แห่งเบลเยียม รวมทั้งอดีตกษัตริย์และพระราชินีเบลเยียม สมเด็จพระราชาธิบดีอัลแบร์ที่ 2 แห่งเบลเยียม สมเด็จพระราชินีเปาลาแห่งเบลเยียม โดยพระศพถูกฝัง ณ สุสานหลวง โดยฝังเคียงข้างพระสวามี ซึ่งสุสานนั้นอยู่ทางตะวันตกเฉียงเหนือของ กรุงสต็อกโฮล์ม
ตราอาร์มประจำพระองค์
เจ้าหญิงนิลฮัน อ็อสมาโนลู

| เจ้าหญิงนิลฮัน อ็อสมาโนลู |
| --- | --- |
เจ้าหญิงแห่งออสโตมัน
ประสูติ: 25 เมษายน พ.ศ. 2530 (37 ปี) อิสตันบูล ประเทศตุรกี
พระสวามี: เมเหม็ด เบฮูนู วาตาเซเวอร์
พระบุตร: เมเหม็ด เวไฮเดดดิน วาตาเซเวอร์ ฮาซาดี เวไฮเดดดิน
ราชวงศ์: ราชวงศ์ออสมัน
พระบิดา: เจ้าชายโอฮาน อ็อสมาโนลู
พระมารดา: นูราน ยีดิด ฮานิม
เจ้าหญิงนิลฮัน อ็อสมาโนลู (อังกฤษ: Her Imperial Highness Nilhan Osmanoglu) ประสูติเมื่อวันที่ 25 เมษายน 2530 เป็นพระธิดาใน เจ้าชายโอฮาน อ็อสมาโนลู และ นูราน ยีดิด ฮานิม ทรงเป็นพระนัดดาใน เจ้าชายฮารุน ออสมัน พระมุขแห่งราชวงศ์ออตโตมัน พระองค์ปัจจุบัน และเป็นสมาชิกพระราชวงศ์ออตโตมัน ทรงเสกสมรสกับ เมเหม็ด เบฮูนู วาตาเซเวอร์ มีพระบุตร 2 คน คือ
เมเหม็ด เวไฮเดดดิน วาตาเซเวอร์
ฮาซาดี เวไฮเดดดิน
เจ้าหญิงนาเด็จดา เปตรอฟนาแห่งรัสเซีย

เจ้าหญิงนาเด็จดา เปตรอฟนาแห่งรัสเซีย (อังกฤษ: Princess Nadejda Petrovna of Russia) ประสูติเมื่อวันที่ 15 มีนาคม ค.ศ. 1898 ณ จักรวรรดิรัสเซีย เป็นพระธิดาพระองค์ที่ 3 และ 2 ใน แกรนด์ดยุกปีเตอร์ นิไคโลวิชแห่งรัสเซีย และ เจ้าหญิงมิลิตซาแห่งมอนเตเนโกร ทรงเป็นพระราชนัดดาใน พระเจ้านิกอลาที่ 1 แห่งมอนเตเนโกร ผานทางสายพระมารดา และเป็นพระราชปนัดดาใน จักรพรรดินีโคลัสที่ 1 แห่งรัสเซีย ผ่านทางสายพระบิดา โดยช่วงก่อน สงครามโลกครั้งที่หนึ่ง พระองค์ทรงหมั้นหมายกับ เจ้าชายโอเลจ คอนสแตนนิโนวิชแห่งรัสเซีย ผู้เป็นพระราชปนัดดาใน จักรพรรดินิโคลัสที่ 1 แห่งรัสเซีย เช่นเดียวกับพระองค์ แต่แล้ว พระคู่หมั้น ก็ถูกลอบสังหารจนสิ้นพระชนม์ในสนามรบ ต่อมาพระองค์จึงได้เสกสมรสกับ เจ้าชายนิโคลัส ออโรวา เมื่อเดือนเมษายน ค.ศ. 1917 ณ แหลมไครเมีย ทั้งสองมีพระบุตรคือ
เจ้าหญิงอิรินา นิโคลาเวฟนา ออโรวา
เจ้าชายซาเนีย นิโคเลฟนา ออโรวา
โดยทั้ง 2 เป็นพระราชวงศ์แห่งรัสเซียที่ได้รับผลกระทบจากการปฏิวัติรัสเซีย จนต้องเสด็จทางเรือด้วยความยากลำบาก ซึ่งพระธิดาของพระองค์ เป็นผู้โดยสารในเรือที่มีพระชันษาน้อยที่สุด โดยพระชนม์ชีพของครอบครัวพระองค์นั้น เริ่มต้นที่ ประเทศฝรั่งเศส และเป็นบั้นปลายพระชนม์ชีพของพระองค์ พระองค์สิ้นพระชนม์ลงเมื่อวันที่ 21 เมษายน ค.ศ. 1988 พระชันษาได้ 90 ปี
เจ้าหญิงดักมาร์แห่งเดนมาร์ก

สำหรับจักรพรรดินีแห่งรัสเซีย ดูที่ จักรพรรดินีมารีเยีย ฟอโดรอฟนาแห่งรัสเซีย
เจ้าหญิงดักมาร์แห่งเดนมาร์ก  (อังกฤษ: Her Royal Highness Princess Dagmar of Denmark) เป็นพระราชธิดาพระองค์สุดท้องใน สมเด็จพระเจ้าเฟรเดอริกที่ 8 แห่งเดนมาร์ก และสมเด็จพระราชินีลูอีสแห่งเดนมาร์ก ทรงเป็นพระราชขนิษฐาในพระเจ้าคริสเตียนที่ 10 แห่งเดนมาร์ก พระองค์สมรสกับจอห์น คาเซินบลูก มีพระบุตร 5 คน
พระองค์สิ้นพระชนม์ลงเมื่อวันที่ 11 ตุลาคม ค.ศ. 1961 สิริพระชันษา 71 ปี เป็นพระราชบุตรพระองค์สุดท้ายที่ดำรงพระชนม์ชีพและสิ้นพระชนม์ลงเป็นพระองค์สุดท้ายในสมเด็จพระเจ้าเฟรเดอริกที่ 8 แห่งเดนมาร์ก ทั้งนี้ พระองค์ยังมีศักดิ์เป็นพระญาติในสมเด็จพระราชินีนาถมาร์เกรเธอที่ 2 แห่งเดนมาร์ก สมเด็จพระราชินีอันเนอ-มารีแห่งกรีซ สมเด็จพระราชาธิบดีฮารัลด์ที่ 5 แห่งนอร์เวย์ สมเด็จพระราชาธิบดีโบดวงแห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์
พระนามของพระองค์นั้นได้รับการตั้งให้คล้ายคลึงกับจักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) ผู้เป็นพระปิตุจฉา (อาหญิง) ในพระองค์
เจ้าหญิงชาร์ลอตต์ พระราชกุมารี

ชาร์ลอตต์แห่งบริเตนใหญ่ ไอร์แลนด์ และฮันโนเฟอร์ สมเด็จพระราชินีแห่งเวือร์ทเทิมแบร์ค หรือ เจ้าหญิงชาร์ลอตต์ พระราชกุมารี (อังกฤษ: Charlotte, Princess Royal) ทรงเป็นเจ้าหญิงอังกฤษ ทรงอภิเษกสมรสกับกษัตริย์แห่งเวือร์ทเทิมแบร์คทำให้มีพระยศเป็นพระราชีนีเวือร์ทเทิมแบร์ค
พระราชสมภพเมื่อ 29 กันยายน ค.ศ. 1766 ในพระราชวังบักกิงแฮม กรุงลอนดอน เป็นพระราชธิดาองค์ใหญ่ในพระเจ้าจอร์จที่ 3 แห่งสหราชอาณาจักร กับสมเด็จพระราชินีชาร์ล็อทเทอแห่งสหราชอาณาจักร หลังพระราชสมภพได้ไม่นาน พระองค์ก็ไปอยู่ในพระอุปถัมภ์ของพระเจ้าคริสเตียนที่ 7 แห่งเดนมาร์ก กับพระนางแคโรไลน์ มาทิลดาแห่งบริเตนใหญ่ ซึ่งมีศักดิ์เป็นพระปิตุลาเขย (ลุงเขย) และพระปิตุจฉา (ป้า) เมื่อมีพระชนมายุได้ 22 พรรษา ทรงได้รับการสถาปนาเป็น ราชกุมารี
ขณะมีพระชนมายุ 30 พรรษาในปี ค.ศ. 1797 พระองค์ก็เข้าอภิเษกสมรสกับเจ้าชายฟรีดริชแห่งเวือร์ทเทิมแบร์ค พระโอรสองค์ใหญ่และรัชทายาทในฟรีดิชที่ 2 ยูจีน ดยุกแห่งเวือร์ทเทิมแบร์ค หลังการสมรส เจ้าชายฟรีดิชก็ได้สืบตำแหน่งต่อเป็นดยุกแห่งเวือร์ทเทิมแบร์ค อย่างไรก็ตาม เจ้าชายฟรีดริชมีพระธิดาอยู่ก่อนแล้วสองพระองค์ที่เกิดจากการสมรสครั้งแรก ต่อมาเมื่อนโปเลียนแห่งฝรั่งเศสเข้ายึดครองแคว้นในเยอรมัน ทั้งสองพระองค์ก็ได้ลี้ภัยไปยังเวียนนา ก่อนที่ภายหลังจะตัดสินใจไปอยู่ข้างฝรั่งเศสและสนับสนุนกำลังทหารแก่ฝรั่งเศส เพื่อเป็นการตอบแทน นโปเลียนจึงสถาปนาเจ้าชายฟรีดริชขึ้นเป็นกษัตริย์แห่งเวือร์ทเทิมแบร์คในปี ค.ศ. 1806 ทำให้เจ้าหญิงชาร์ลอตต์ได้ดำรงพระยศเป็นพระราชินีแห่งเวือร์ทเทิมแบร์คพระองค์แรก การกระทำเช่นนี้ทำให้พระเจ้าฟรีดริชมีสถานะเป็นศัตรูกับพระเจ้าจอร์จที่ 3 ซึ่งมีศักดิ์เป็นพระสสุระ (พ่อตา) ของพระองค์
เจ้าหญิงคาทารีนาแห่งยูโกสลาเวีย

เจ้าหญิงคาทารีนาแห่งยูโกสลาเวีย (อังกฤษ: Princess Katarina of Yugoslavia) เป็นพระธิดาใน เจ้าชายโทมิสลาฟแห่งยูโกสลาเวีย และ เจ้าหญิงมาร์การีตาแห่งบาเดิน พระองค์ทรงเป็นพระราชนัดดาใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย ผ่านทางสายพระบิดา ทั้งนี้พระองค์ทรงมีศักดิ์เป็นพระญาติชั้นทั้ 2 ใน เจ้าชายชาลส์ เจ้าชายแห่งเวลส์ ผ่านทางสายพระมารดา โดย พระองค์ทรงมีพระเชษฐาร่วมพระอุทร 1 พระองค์คือ เจ้าชายนิโคลาแห่งยูโกสลาเวีย และมีพระอนุชาต่างพระมารดา 2 พระองค์ คือ เจ้าชายจอร์จ และ เจ้าชายไมเคิล
ทรงงาน

พระองค์ทรงงานร่วมกับเจ้าชายชาลส์ เจ้าชายแห่งเวลส์ พระญาติของพระองค์ ในการพัฒนามารยาทในเด็กแห่งยุโรปและสหราชอาณาจักร ทั้งนี้พระองค์ยังทรงานด้านเป็นประธานสมาคมท่องเที่ยวแห่งสหราชอาณาจักร
เสกสมรส

พระองค์สมรสกับ เดสมอน รอเรนซ์ เดอ ซิลบา ซึ่งมีอายุมากกว่าพระองค์ถึง 25 ปี เมื่อวันที่ 5 ธันวาคม พ.ศ. 2530 และหย่าขาดจากพระสวามีเมื่อวันที่ 6 พฤษภาคม พ.ศ. 2553 โดยมีพระธิดา 1 คน คือ
วิกตอเรีย มาเรีย อิเมส มาร์การีตา